လွင်ႈဢၼ်ၵူႈၵေႃႉထုၵ်ႇလီႁူႉ ၵဵဝ်ႇလူၺ်ႈလွင်ႈငိုၼ်း

ၵူၼ်းႁဝ်းၵူႈၵေႃႉမိူဝ်ႈဢႃႇယုထိုင်သႅၼ်းပၢၼ်ၵၢင်
မႃးၼၼ်ႉ ၽႂ်ꧦၵေႃႈ ၶႂ်ႈမီးၼႃႈၵၢၼ် ၶႂ်ႈမီးငိုၼ်း ယူႇ
ၵူႈၵေႃႉယဝ်ႉ ။

ၵူႈၵေႃႉမီးပၢႆးဝူၼ်ႉၶႂ်ႈမီးၼႃႈၵၢၼ် ၶႂ်ႈမီးငိုၼ်းမိူၼ်
ၵၼ်ၵူႈၵေႃႉသေတႃႉ ၵူၺ်းၵႃႈ ၵူၼ်းၵူႈၵေႃႉ မီးပၢႆး
ဝူၼ်ႉသွၵ်ႈႁႃၼႃႈၵၢၼ် လၢႆးၵဵပ်းငိုၼ်း တႃႇႁႂ်ႈပဵၼ်
ၽူႈမၢၵ်ႈမီးၼၼ်ႉ ဢမ်ႇမိူၼ်ၵၼ်  ။

1 . ၸႂ်ႉၸၢႆႇႁႂ်ႈမၼ်းဢေႇသေ ဢၼ်ႁႃမႃးလႆႈ

သင်ဝႃႈၼိူင်ႈဝၼ်းႁဝ်းႁႃလႆႈ 300 ฿ ငိုၼ်းထႆး
ၵူၺ်းၵႃႈ လွင်ႈဢၼ်ႁဝ်း လူဝ်ႇၸႂ်ႉၸၢႆႇၼႂ်း
ၼႃႈႁိူၼ်းၼၼ်ႉ ၵႃႈၶၼ်မၼ်း ၼမ်လိူဝ် 300  ฿
ၸိုင် ၸဝ်ႈၵဝ်ႇၵေႃႈတေဢမ်ႇမီးငိုၼ်းတႃႇလိူဝ် ။

2 . ၵူၼ်းၵူႈၵေႃႉ တေဢမ်ႇယၢမ်ႈလႆႈႁဵၼ်းပၢႆးမၢၵ်ႈ
မီးမႃးၵူႈၵေႃႉ ၵူၺ်းၵႃႈ ၵူႈၵေႃႉ တိုၼ်းတေလႆႈႁဵတ်း
ၵၢၼ် ႁႃငိုၼ်းၵူႈၵေႃႉယဝ်ႉ ။

3 . လူတ်းယွမ်းၼီႈၸဝ်ႈၵဝ်ႇႁႂ်ႈဢေႇတီႈသုတ်း
ၼင်ႇမၼ်းဢေႇလႆႈ  ---- မိူၼ်ၼင်ႇ - ၸိုၵ်းၶူဝ်းၶွင်ၸိူဝ်ႉၽၼ်း တႃႇၽုၵ်ႇသွမ်ႈလႄႈယႃႈယႃတႃႇသိတ်းႁေႉၵၢင်ႈမူင်ႈမႅင်းၸိူဝ်းၼၼ်ႉတႄႉယွၼ်ႉတိုၼ်းလၢင်းဢမ်ႇၵုမ်ႇထူၼ်ႈလႄႈ ဢမ်ႇၸၢင်ႈႁဵတ်းႁိုဝ် ၵႃႈလႆႈဢဝ်ၼီႈ
တီႈပိူၼ်ႈၵွၼ်ႇယဝ်ႉ ။
ထႅင်ႈလွင်ႈၼိူင်ႈ ၵၢပ်ႈပၢၼ်မိူဝ်ႈလဵဝ် ပၢႆးဝူၼ်ႉ
ၸဝ်ႈႁူင်းၵၢၼ်လူင်ၶဝ် ၸဝ်ႈၶွင်ပၢႆးမၢၵ်ႈမီးဢၼ်ယႂ်ႇ
လူင်ၶဝ် မီးၼမ် ၶဝ်ၶေႉၶဵင်ႇၵၼ်ၶၢႆၶူဝ်းၶွင်ၶဝ်လႄႈ။
လူတ်ႉ - ၵႃး - ၾူၼ်း ၸိူဝ်းၼႆႉ ဢမ်ႇၸၢႆႇ
ငိုၼ်းပွၵ်ႈသဵင်ႈပွၵ်ႈလဵဝ်ၵေႃႈလႆႈ ၸၢႆႇၵမ်းဢိတ်းꧦ
ၵူၺ်းၵႃႈတေလႆႈၸၢႆႇၼမ်သေ ၵႃႈၶၼ်ပိူင်ၽဵၼ်ႈ
မၼ်းၼၼ်ႉယဝ်ႉ ။
ၼႂ်းၶူဝ်းၶွင်မၢင်လွင်ႈၼၼ်ႉ သင်ဝႃႈၸဝ်ႈၵဝ်ႇ
ဢမ်ႇလူဝ်ႇမၼ်းတေႉ ဢမ်ႇလူဝ်ႇၸႂ်ႉၵၢၼ်လမ်ႇ
လွင်ႈၼႆၸိုင် ဢမ်ႇလီသိုဝ်ႉမႃးႁႂ်ႈသုမ်းငိုၼ်းလႄႈ
ႁဵတ်းႁႂ်ႈတူဝ်ၸဝ်ႈၵဝ်ႇ ထုၵ်ႇၼီႈယွၼ်ႉမၼ်း ။

တႅမ်ႈ - မွၵ်ႇႁၢမ်းဢၢႆ ( ဝဵင်းသဝ်ႁိၼ် )
22. 10. 2019 ဝၼ်းဢၢင်းၵၢၼ်း